open-index/open-wikipedia-markdown huggingface dataset:
Rompopė

**Rompopė** () – egnogo tipo likeris, kurio pagrindiniai ingredientai yra kiaušiniai, pienas ir vanilė. Kiaušinių tryniai suteikia emulsintam gėrimui geltoną spalvą. Tai tradicinis gėrimas tokiose šalyse kaip Kosta Rika, Salvadoras ir ypač Meksika. Manoma, kad rompopės receptas buvo sukurtas Pueblos miesto vienuolynuose. 

Žodis  kilęs iš žodžio *rompon*, kuriuo vadino ispanišką egnogo variantą, atkeliavusį į Meksiką. Ispaniškajame variante alkoholinis ingredientas yra romas, tad ir abiejuose žodžiuose *rom-pon* ir *rom-pope* pirma šaknies dalis reiškia 'romas'. 

Į rompopę receptūra panašus gėrimas yra  ('beždžionės uodega'), skiriasi tuo, kad yra ne geltonas, o rudas, nes jam spalvą suteikia ne kiaušiniai, o kava. Visi kiti ingredientai sutampa.

Rompopė komerciškai gaminama visoje Meksikoje. Daug kur ji gaminama ir namuose pagal vietinius receptus. Gaminant tokią rompopę kartais dedami pekaninės karijos, migdolai, graikiniai riešutai, cinamonas, pušų sėklos, vanilė, žemuogės ir kt. Vietiniai gyventojai rompopę geria ne tik per šventes, bet ir šeimos renginiuose. Rompopė geriama ne tik kaip alkoholinis gėrimas, bet naudojama ir kaip desertų komponentas, patiekalų užpilas (*topping*). Komerciškai rompopė prieinama ir JAV, ypač valstijose palei sieną su Meksika.

## Istorija

Rompopė yra vienas iš daugelio kiaušinių likerių, tradicinių šventinių gėrimų Europoje ir Amerikoje. Žinomiausi tokie gėrimai yra anglų egnogas, Nyderlandų advokatas. Angliškasis egnogas artimas tokiam senam patiekalui kaip posetas (), kuris gaminamas karštą pieną sutraukinant vynu (pvz., cheresu). Kitas į rompopę panašus gėrimas yra amerikietiškas egnogas, kuris daromas su romu arba burbonu. 

Ispanijoje tradiciškai buvo paplitę kiaušinių punšų receptai, kurie vėliau atkeliavo į Ispanijos kolonijas Amerikoje. Čia atsirado keli rompopės variantai, tačiau žinomiausia yra Meksikos rompopė, sukurta XVII a. Kelios komercinės Meksikos rompopės markės patenka ir į tarptautinę rinką.
Lakotų kalba

**Lakotų kalba** (*Lakȟótiyapi*) – sijų kalbų šeimai priklausanti kalba, vartojama indėnų lakotų (Tetono sijų). Nors laikoma atskira kalba, lingvistiškai ji yra greičiau viena iš trijų sijų tarmių (kitos – vakarų ir rytų dakotų). Lakotų kalba yra viena plačiausiai vartojamų JAV indėnų kalbų; ja kalba ~6000 žmonių, gyvenančių daugiausia Šiaurės ir Pietų Dakotos lygumose.

Lakotų kalbos šaltiniai žinomi nuo 1840 m., kuomet ji pradėta užrašinėti misionierių. Šiuolaikinė lakotų kalbos ortografija yra tokia:
* Balsiai – a, e, i, o, u; nosiniai balsiai – aŋ, iŋ, uŋ; balsiai su pažymėtu kirčiu – á, é, í, ó, ú, áŋ, íŋ, úŋ;
* Priebalsiai – b, g, h, k, l, m, n, p, s, t, w, z; su diakritikais – č, ǧ, ȟ, š, ž; aspiruotieji – čh, kh, ph, th; velariniai – kȟ, pȟ, tȟ; ejektyvai – č’, ȟ’, k’, p’, s’, š’, t’.

Gramatinė žodžių tvarka: subjektas–objektas–veiksmažodis. Plačiai naudoja polinksnius. Turi 4 artikelius (*waŋ, kiŋ, waŋjí, k’uŋ*). Veiksmažodžiai turi aktyvią, pasyvią ir tranzityvią nuosakas. Turi 3 asmenis, kaitomi skaičiais (vienaskaita, dviskaita, daugiskaita). Asmenų kaitymo morfologija sudaroma kaitant priešdėlius, o daugiskaitoje pridedama galūnė -pi. Naudojamos enklitinės dalelytės. Jos kaitomos giminėmis.

Nors misionieriai pradžioje skatino lakotų kalbos fiksavimą, vėliau, indėnus apgyvendinus rezervacijose, mokyklose ribotas kalbos naudojimas, daug lakotų perėmė anglų kalbą. XX a. pab. pradėti kalbos atgaivinimo darbai. Dabar Pietų Dakotoje veikia lakotų kalbą dėstančios mokyklos, Pietų Dakotos universitete yra lakotų kalbos studijų programa.

## Nuorodos
* 
* Anglų–lakotų kalbų žodynas
Maryon

**Maryon Gargiulo** (g. 1987 m. La Seyne-Sur-Mer, Prancūzijoje) – prancūzų dainininkė, geriau žinoma kaip Maryon, atstovavusi Monakui 2004 m. Eurovizijos dainų konkurse su daina „Notre Planète“ (). Pusfinalyje su 10 taškų užėmė 19 vietą.

|-
Edsilia Rombley

**Edsilia Francisca Rombley** (g. 1978 m. vasario 13 d.) – olandų dainininkė. 1996 m. dalyvavo talentų šou *Soundmixshow*. Du kartus atstovavo Nyderlandams Eurovizijoje – 1998 ir 2007 m.

## Biografija

Edsilia Rombley gimė 1978 m. vasario 13 d. Amsterdame, Nyderlanduose. Jos tėvai kilę iš Arubos ir Kiurasao (Nyderlandų Antilai).

Karjerą pradėjo 1995 metais, kai su Gracia Gorré, Karima Lemghari ir Susan Haps subūrė grupę „Dignity“.

1998 metais Edsilia dalyvavo 1998 m. Eurovizijos konkurse Birmingame, Jungtinėje Karalystėje, su daina „Hemel en aarde“. Jame su 150 taškų užėmė 4 vietą. Tai buvo geriausias Nyderlandų rezultatas po pergalės 1975 metais. Debiutinis albumas anglų kalba išleistas netrukus po dalyvavimo Eurovizijoje.

Edsilia Rombley dar kartą atstovavo Nyderlandams 2007 m. Eurovizijos dainų konkurse Helsinkyje, Suomijoje su daina „On Top of the World“, tačiau nepateko į finalą.

## Diskografija

### Albumai
* *Thuis* (1997)
* *Edsilia* (1998)
* *Face to face* (2002)
* *Meer Dan Ooit* (2007)
* *Live* (2009)
* *Uit mijn hart* (2011)

### Singlai
* Baby It’s You (1997)
* Hemel en aarde (1998)
* Second Floor (1998)
* Get here (1999)
* How Can You Say That (1999)
* What Have You Done To Me (2001)
* Gotta Let Me Go (2002)
* I’ll Be That Someone (2002)
* Dan Ben Ik Van Jou (2006)
* Nooit Meer Zonder Jou (2007)
* On Top of the World (2007)
* Een keer meer dan jij (2007)
* Geef je over (2010)
* Uit het oog niet uit mijn hart (su Ruth Jacott) (2011)

## Nuorodos

* Oficiali svetainė

|-
Julia Roberts

**Džiulija Fijona Roberts** (; g. 1967 m. spalio 28 d. Smirnoje, Džordžijoje) – JAV aktorė ir prodiuserė. Holivude tapo žinoma suvaidinusi romantinėje komedijoje „Graži moteris“ (1990 m.), filmas pasaulyje uždirbo 464 mln. JAV dolerių. Už šį filmą Roberts buvo nominuota Oskarui ir gavo Auksinio gaublio apdovanojimą geriausios aktorės kategorijoje. Jos vaidmuo filme „Plieninės magnolijos“ (1989 m.) taip pat sulaukė kritikų pripažinimo, Džiulija buvo nominuota Oskarui ir gavo Auksinio gaublio apdovanojimą kaip geriausia antraplanio vaidmens aktorė. Už savo vaidmenį filme „Erina Brokovič“ (2000 m.) Roberts pelnė savo pirmąjį Oskarą.

Po filmo „Graži moteris“ aktorės karjeroje įsivyravo štilis, po keleto nelabai vykusių filmų Džiulijos megažvaigždės statusas pradėjo blankti. Ir tik po filmo „Mano geriausio draugo vestuvės“ (1997 m.) pasirodymo viskas vėl grįžo į savo vietas. Jos filmai „Mano geriausio draugo vestuvės“ (1997 m.), „Noting Hilas“ (1999 m.), „Pabėgusi nuotaka“ (1999 m.), „Oušeno vienuoliktukas“ (2001 m.), „Oušeno dvylikutukas“ (2004 m.), „Čarlio Vilsono karas“ (2007 m.), „Valentino diena“ (2010 m.), „Valgyk, melskis, mylėk“ (2010 m.), „Veidrodėli, veidrodėli“ (2012 m.) uždirbo daugiau nei 2,6 mlrd. JAV dolerių, taip Džiulija įgavo daugiausiai uždirbančios aktorės statusą – jai už filmavimąsi vienoje juostoje buvo mokama daugiau nei 20 mln. JAV dol.

Džiulija vienuolika kartų buvo išrinkta į „People“ žurnalo „Visų laikų gražiausių pasaulio moterų“ penkiasdešimtuką. Taip pat 2001 m. Amerikoje leidžiamas žurnalas „Ladies Home Journal“ Roberts įtraukė į finansiškai stipriausių ir įtakingiausių Amerikos moterų sąrašą, jai atiteko vienuolikta vieta.

## Biografija
Roberts gimė Smirnoje, Džordžijos valstijoje, Betty Lou (motina) ir Walter Grady Roberts (tėvas) šeimoje. Džiulija turi vyresnį brolį Eric Roberts ir seserį Lisa Roberts Gillan, taip pat dukterėčią Emma Roberts. Visi jie gerai žinomi aktoriai.

Roberts tėvai išsiskyrė 1972 m. Mergaitė liko gyventi su motina, kuri ištekėjo antrą karta už Michael Motes, vyro, kuris buvo apibūdinamas kaip turintis alkoholizmo problemų, smurtaujantis ir dažnai bedarbis. Džiulija bijojo savo patėvio ir nėra linkusi atvirauti apie savo vaikystės prisiminimus iš to laikotarpio. Roberts mama su savo antruoju vyru išsiskyrė po vienuolikos metų santuokos, kaip priežastį įvardijusi „žiaurus elgesys“ ir vėliau yra prasitarusi, jog ši santuoka buvo „didžiausia, mano gyvenime padaryta klaida“. Džiulijos tėvas mirė nuo vėžio, kai mergaitei tebuvo dešimt.

Džiulija planavo studijuoti veterinariją, bet aplinkybėms susiklosčius kita linkme, ji pasirinko studijuoti žurnalistiką. Su aktoryste ji buvo susipažinusi dar jaunystėje, nes jos tėvai abu buvo teatro aktoriai. Pirmasis Roberts vaidmuo kartu su jos vyresniu broliu Eric filme „Raudonas kraujas“ (*Blood Red*), nors filmas buvo nufilmuotas dar 1986 m., žiūrovai jį galėjo išvysti tik 1989 m. Įkvėpta savo brolio sėkmės Holivude Džiulija nusprendė išbandyti savo jėgas aktorystėje ir netrukus suvaidino vaidmenis, atvėrusius jai kelią į superžvaigždės statusą.

## Filmografija

## Išnašos

## Nuorodos

* 
* Julia Roberts biografija
America's Next Top Model (20 sezonas)

Realybės šou **[[America's Next Top Model]]** dvidešimtojo sezono (antraštė – **America’s Next Top Model: Guys & Girls**, stilizuota versija – **America’s Next Top Model 2.0**) premjera įvyko 2013 m. rugpjūčio 2 d. Tai keturioliktas sezonas, rodytas The CW kanalu. Teisėjavo Tyra Banks, Kelly Cutrone, Bryanboy ir Rob Evans. Kaip ir ankstesniame sezone žiūrovų balsavimas turėjo įtakos pašalinimams. Šio sezono šūkis – „Kas dominuos?“ ().

Šis sezonas yra pirmasis America’s Next Top Model istorijoje, kai dalyvauja daugiau nei 14 dalyvių, ir pirmasis, kuriame varžosi ir vyrai. Tačiau tai nebuvo pirmas vyrų dalyvavimo atvejis visose Top Models tipo laidose, nes Ispanijos Supermodelo 2008 bei Bosnijos ir Hercegovinos OBN Star Model irgi dalyvavo vyrai. Taip pat šis sezonas pirmasis, turėjęs augiau nei 13 serijų.

Nugalėtoja – 19-metė Jourdan Miller iš Bendo Oregone.

## Prizai
Šio sezono prizai: modelio kontraktas su „NEXT Model Management“, straipsnis žurnale „Nylon“ ir 100 000 JAV dol. vertės kampanija su „GUESS“.

Šiame seone panaikinti prizai: modelio kontraktas su „LA Models & NY Model Management“, „America’s Next Top Model“ kvepalų „Dream Come True“ veidas ir kampanija su „Nine West“ ir „Smashbox Cosmetics“.

## Dalyviai
*Amžius nurodytas toks, koks buvo konkurso metu.*
Dakotų kalba

**Dakotų kalba** (*Dakhótiyapi, Dakȟótiyapi*) – sijų kalbų šeimai priklausanti kalba, vartojama indėnų dakotų (sančių). Nors laikoma atskira kalba, lingvistiškai ji greičiau sudaro dvi iš trijų sijų tarmių (kita – lakotų). Dakotų kalbą vartoja ~21 tūkst. žmonių, gyvenančių daugiausia Pietų Dakotoje ir Šiaurės Dakotoje, taip pat vietomis Minesotoje, Nebraskoje ir Kanadoje (Saskačevane).

Išskiriamos dvi dakotų kalbos tarmės, kurios, savo ruožtu, turi patarmes:
* **rytų dakotų**: sančių (*(Isáŋyáthi: Bdewákhatuŋwaŋ, Waȟpékhute*), sisteonų (*Sisítuŋwaŋ, Waȟpétuŋwaŋ*);
* **vakarų dakotų**: janktonų (*Iháŋktȟuŋwaŋ*), janktonajų (*Iháŋktȟuŋwaŋna*), aukštutinių janktonajų (*Wičhíyena*).

Gramatinė žodžių tvarka: veiksnys–papildinys–tarinys. Plačiai vartojami polinksnius. Veiksmažodžiai turi aktyvią, pasyvią ir tranzityvią nuosakas. Turi 3 asmenis, kaitomi skaičiais (vienaskaita, dviskaita, daugiskaita). Asmenų kaitymo morfologija sudaroma kaitant priešdėlius, o daugiskaitoje pridedama galūnė -pi. Vartojamos enklitinės dalelytės. Jos kaitomos giminėmis.

## Nuorodos
*
Sijų kalba

**Sijų kalba** – sijų kalbų šeimai priklausanti tarmių grupė, laikytina viena kalba. Ja kalba „tikrieji sijai“ – dakotai ir lakotai – gyvenantys daugiausia JAV Šiaurės ir Pietų Dakotos valstijose, taip pat Minesotoje, Nebraskoje, Montanoje bei Kanadoje (Saskačevane). Bendras kalbančiųjų skaičius siekia ~30 tūkst. žmonių. Tai 5 pagal vartojimo gausumą JAV ir Kanados indėnų kalba (po navachų, kri, inuitų ir odžibvių).

Yra 3 sijų kalbos tarmės, kartais išskiriamos, kaip atskiros kalbos (lakotų ir dakotų):
* lakotų kalba
* vakarų dakotų kalba
* rytų dakotų kalba

Taip pat labai artimos yra asiniboinų ir stounių kalbos, vartojamos nakotų.
Paunių kalba

**Paunių kalba** – praktiškai išnykusi indėnų kalba, seniau vartota paunių genties indėnų, dabar gyvenančių Oklahomoje, tačiau jų pirminis arealas buvęs aplink Pleito upę (dab. Nebraska). Kalba priklauso negausiai kadų kalbų šeimai, kuri irgi praktiškai išnykusi.

Paunių kalba skirstoma į dvi tarmes: Pietų Bando ir Skiri.

Paunių raidyną sudaro 8 balsiai (i, ii, e, ee, a, aa, u, uu) ir 9 priebalsiai (p, t, k, c, s, h, r, w, ′). Kalba inkorporacinė.

## Nuorodos
* 
* Indianos universiteto paunių kalbos programa
Kadų kalbos

**Kadų kalbos** – negausi, praktiškai išnykusi indėnų kalbų šeima, kurios kalbos seniau vartotos Šiaurės Amerikos Didžiosiose lygumose.

Yra žinomos 5 kadų kalbos:
* kadų [cad] – 25 kalbėtojai;
* vičitų [wic] – 4 kalbėtojai;
* kicajų kii – išnyko ~1930 m.;
* arikarų [ari] – 10 kalbėtojų;
* paunių [paw] – 10 kalbėtojų.

Praktiškai visi kalbėtojai yra genčių senoliai, todėl greitu laiku ši kalbų šeima būsiant išnykusi.

Kadų kalboms kartais bandoma priskirti XIX a. išnykusią ir niekur neklasifikuotą adajų kalbą (Luiziana). Kadų kalbos dalies kalbininkų siūlomos jungti į makro sijų superšeimą arba algonkinų kalbas.

## Nuorodos
* Ethnologue klasifikacija
Jake Gyllenhaal

**Džeikobas Bendžaminas „Džeikas“ Džilenholas** (; g. 1980 m. gruodžio 19 d.) – JAV aktorius. Už antraeilį vaidmenį filme „Kuprotas kalnas“ pelnė BAFTA apdovanojimą.

## Biografija
Gimė Los Andžele, Kalifornijoje, kino režisieriaus Stiveno Džilenholo (*Stephen Gyllenhaal*) ir scenarijų autorės Naomi Foner šeimoje. Jis turi švediškų ir angliškų šaknų bei yra kilęs iš kilmingos švedų *Gyllenhaal* šeimos.

Džilenholas vaidinti pradėjo nuo dešimties metų. Pirmąjį pagrindinį vaidmenį atliko 1999 m. filme „October Sky“, o po jo sekė vaidmuo nepriklausomame, kultiniame filme „Donis Darko“, kuriame jis suvaidino psichiškai sutrikusį paauglį. Jame taip pat vaidino ir jo sesuo – Megė Džilenhol. 2002 m. jis vaidino dar viename nepriklausomame filme „The Good Girl“, kartu su aktore Dženifere Aniston. 2004 m. jis nusifilmavo mokslinės fantastikos filme „Diena po rytojaus“, atlikdamas studento, įsitraukusio į katastrofiško globalinio atšalimo įvykių sūkurį, vaidmenį. Vėliau sekė suirzusio jūrų pėstininko vaidmuo filme „Desantininkai“ (2005 m.). Tais pačiais metais Džilenholas filmavosi LGBT tematikos juostoje „Kuprotas kalnas“, kuri jam atnešė kritikų pripažinimą. Už vaidmenį šiame filme jis buvo apdovanotas BAFTA geriausio antraeilio vaidmens aktoriaus apdovanojimu ir nominuotas Oskaro apdovanojimui toje pačioje kategorijoje. Nuo tada jam teko pagrindiniai vaidmenys tokiuose filmuose kaip „Zodiakas“ (2007 m.), „Persijos princas: laiko smiltys“ (2010 m.), „Meilė ir kiti narkotikai“ (2010 m.), „Išeities kodas“ (2011 m.), „Patruliai“ (2012 m.).

## Filmografija

* 1991: *City Slickers*
* 1993: *Josh and S.A.M.*
* 1993: *A Dangerous Woman*
* 1994: *Homicide: Life on the Street*
* 1998: *Homegrown*
* 1999: *October Sky*
* 2001: *[[Donis Darko]]*
* 2001: *Bubble Boy*
* 2001: *Lovely & Amazing*
* 2002: *Highway*
* 2002: *Moonlight Mile*
* 2002: *The Good Girl*
* 2004: *Abby Singer*
* 2004: *[[Diena po rytojaus]]*
* 2005: *[[Kuprotas kalnas]]*
* 2005: *Jarhead*
* 2005: *Proof*
* 2007: *Zodiac*
* 2007: *[[Pagrobti ir perduoti]]*
* 2009: *[[Broliai (filmas)|Broliai]]*
* 2010: *[[Persijos princas: laiko smiltys]]*
* 2010: *Love & Other Drugs*
* 2011: *[[Išeities kodas]]*
* 2012: *End of Watch*
* 2013: *Prisoners*
* 2013: *Enemy*
* 2014: *[[Nakties klajūnas]]*
* 2015: *Accidental love*
* 2015: *Southpaw*
* 2016: *Nocturnal Animals*
* 2017: *Life*
* 2017: *Okja*
* 2018: *Stronger*
* 2018: *Wildlife*
* 2018: *The Sisters Brothers*
* 2018: *Velvet Buzzsaw*
* 2018: *Spider-Man: Far from Home*

## Išnašos

## Nuorodos

*
Lily Collins

**Lili Kolins** (; g. 1989 m. kovo 18 d.) yra britų-amerikiečių kilmės aktorė ir modelis. Geriausiai žinoma dėl savo vaidmenų filmuose „Nematoma pusė“ (2009 m.) ir „Veidrodėli, veidrodėli… Snieguolės istorija“ (2012 m.). Aktorė suvaidino Klerę Fray fantastiniame filme „Mirties įrankiai: Kaulų miestas“ (2013 m.), kuris paremtas Cassandra Clare knygos, tuo pačiu pavadinimu, motyvais.

## Biografija

Collins gimė Gildforde, Sario grafystėje, Jungtinėje Karalystėje, britų muzikanto Phil Collins ir jo antros žmonos, amerikietės Jill Tavelman, šeimoje. Mergina turi pusiau sesę Joely Collins (aktorė) ir pusiau brolį Simon Collins (muzikantas). Kai Lily sukako penkeri, jos tėvai išsiskyrė, mergaitė liko su motina ir netrukus jos išvyko gyventi į Los Andželą, Kaliforniją. Lily niekada per daug nesižavėjo aktoryste, jos aistra buvo žurnalistika. Ji įstojo į Šiaurės Karolinos universitetą, kur studijavo žurnalistiką. Po kelių sėkmingų pasirodymų televizijoje kaip reporterė ji gavo galimybę nusifilmuoti seriale „90210“, po to sekė keli antraplaniai vaidmenys kine, kol galiausiai 2012 m. ji perėjo atranką ir gavo pagrindinį vaidmenį filme „Veidrodėli, veidrodėli… Snieguolės istorija“.

## Filmografija

#### Kinas

| 2017 || To the bone || "Iki kaulo"

#### Televizija

## Nominacijos ir apdovanojimai

## Išnašos

## Nuorodos

*
Sklendė

**Sklendė** – technologinis įtaisas, atidarantis ar uždarantis kanalą, kuriuo teka fluidai (dujos ar skysčiai). 

## Taikymai
Sklendžių formos ir pritaikymas skiriasi. Gali būti nuo nuo 0,1&nbsp;mm iki 5 metrų skersmens dydžio, o specializuotų sklendžių atveju − dar didesnės.

Sklendės kainos kinta nuo paprastų nebrangių vienkartinių sklendžių iki specializuotų sklendžių, kainuojančių tūkstančius litų skersmens coliui.

## Tipai
Sklendės yra pakankamai skirtingos ir gali būti suklasifikuotos į pagrindinius tipus. Sklendės taip pat gali būti suklasifikuotos pagal tai, kas jas judina:
*hidraulinės
*pneumatinės
*rankinės
*solenoidinės
*elektrinės
*Rutulinės
Beringo sausumos tilto nacionalinis draustinis

**Beringo sausumos tilto nacionalinis draustinis** () – saugoma gamtos teritorija JAV, Aliaskoje, šiaurinėje Siuardo pusiasalio pakrantėje. Čia saugomi gamtiniai buvusio Beringijos sausumos tilto pėdsakai. Draustinis įkurtas 1978 m. ir apima daugiau nei 1,02 mln. ha teritoriją.

Draustinyje saugomos amžinajame įšale esančios pleistoceno laikotarpio augalų ir gyvūnų (mamutų, arklių, bizonų, bebrų ir kt.) fosilijos. Paviršių dengia tundra, vyrauja amžinasis įšalas. Auga švyliai, beržai keružiai, aliaskiniai gluosniai, įvairūs uogakrūmiai (bruknės, vaivorai, varnauogės, tekšės). Būdingą gyvūniją sudaro šiauriniai elniai, avijaučiai, vilkai, rudieji lokiai, lapės, bebrai, erniai. Gausu žąsinių paukščių, upėse – lašišinių žuvų.

Draustinyje yra svarbios archeologinės radimvietės, rodančios buvusią žmonių migraciją iš Azijos per Beringijos tiltą.

Rusijoje, vakarinėje Beringo sąsiaurio pusėje įkurtas Beringijos nacionalinis parkas. JAV ir Rusija derėjosi dėl galimybės sujungti parkus į vieną tarptautinį parką, tačiau oficialus sprendimas nebuvo priimtas.


Bela-2 (8029757644).jpg|Kraštovaizdis
Bering Land Bridge NPr Serpentine Hot Springs.JPG|Karštosios versmės
Golden Light Muskox.jpg|Avijautis
Muskox Autumn Colors.jpg|Avijaučių banda rudenį
Tundra flower (8029747850).jpg|Tundros augmenija


## Šaltiniai
The KMG's

**The KMG’s** (Krazy Mess Groovers) – Belgijos džiazo grupė, atstovavusi Belgijai 2007 m. Eurovizijoje su daina „Love Power“ Helsinkyje, Suomijoje. Pusfinalyje užėmė 26 vietą su 14 taškų.

Grupę sudaro Sexyfire (vokalas), Mr. Scotch (klavišiniai), Mr. French Kiss (trimitas), Big Boss (saksofonas), Mr. Cream (būgnai) ir Lady Soulflower (vokalas).

## Nuorodos
* Daina „Love Power“

|-
Ghatas

**Ghatas** (; ; ) – akmeninis pakopinis ritualinis statinys upės krante, skirtas hinduistų ritualiniams apsiplovimams ir/ar mirusiųjų kremacijai. Ghatai yra esminis šventojo hinduistų miesto požymis, svarbi sakralinė hinduizmo vieta. Bengalų gyvenamose vietovėse ghatai gali stovėti ir ant tvenkinių krantų.

Ghatai statomi ir perstatomi jau kelis tūkstančius metų. Jis stovi šventųjų Indijos upių pakrantėse. Žinomiausi ghatai stovi Varanasio mieste vakariniame Gangos krante, tarp Arunos ir Asio upių žiočių. Visas šis ruožas beveik ištisai užstatytas ghatais.

Laidotuvės su kremacija vyksta ne visuose ghatuose. Kremacijai skirti ghatai vadinami . Žinomiausias laidojimo ghatas Varanasyje yra Hariščandra.
Daugumoje ghatų hinduistai tik atlieka ritualinį apsiplovimą.

Mirusieji Gangos krantuose kremuojami naudojant malkas, kurios Indijoje yra brangios. Sudeginus palaikai sumetami į upę. Neturtinguosius, kurie neturi pinigų kremacijai, ne degina, o kūną įmeta į Gangą. Taip pat nekremuoja kai kurias mirusiųjų kategorijas – netekėjusias merginas, nėščiąsias, vaikus, jų kūnus irgi nedegintus meta į upę. Pagal hinduistų doktriną mirtis Gangos krante išlaisvina sielą iš reinkarnacijos ciklo.

Ghatuose atliekamus ritualus stebi daugybė turistų.

Daug žinomų ghatų stovi ir šventosios upės Jamunos (kitaip *Džamna*) krantuose, ypač Vrindavano apylinkėse. Šis miestas suklestėjo XVII–XVIII a. valdant radžputų kunigaikščiams. Tuo metu iš raudono smiltainio buvo pastatyta daug šventyklų ir ghatų. Pirmasis ghatas ten buvo pastatytas 1580 m., o paskutinis – 1870 m. Dalis ghatų buvo apleisti ir užnešti gruntu. Dabar Vrindavano ghatus stengiamasi atstatyti ir vėl imti naudoti.

Kita grupė garsių ghatų yra Madhja Pradešo valstijoje, Narmados upės krantuose.


File:Desaswamedh-ghat.jpg|Desašvamedho ghatas prie Gangos Varanasio mieste. Saulėtekis, daug turistų (1996 m.)
Omkareshwar.JPG|Ghatas prie Omkarešvaro šventyklos ant Narmados upės kranto.
File:Ghats by the River Ganga, Rishikesh.jpg|Ghatai Gangos krante Rišikešo mieste (Utarakhando valstija)
File:Varanasi, India, Banaras (Varanasi, Kashi) embankment.jpg|Ghatas Varanasyje
Baltik vairas

**UAB Baltik vairas** – didžiausia dviračių gamintoja Šiaurės Europos regione. Vienos didžiausių Šiaulių regiono pramonės įmonių UAB Baltik vairas veiklos kryptis – dviračių komponentų dažymas, dekoravimas ir dviračių surinkimas. Per metus pagaminama apie 320 tūkst. dviračių, kurie eksportuojami į 15 šalių.

Įmonės teritorijoje XX a. tarpukariu buvo Šiaulių Makabi stadionas.

## Istorija

Dviračių gamybos Šiauliuose istorijos pradžia siekia 1948 m., kai buvo įsteigta Šiaulių dviračių gamykla1951 m. surinktas pirmasis dviračio modelis „Ereliukas“, skirtas berniukams. 1952 m. pradėtas gaminti dviračio modelis „Kregždutė“ mergaitėms. Pirmieji 6 tūkst. dviračių eksportuojami į Vokietiją, Meksiką, Suomiją, Graikiją, Indiją, Belgiją ir Vengriją. 1960 m. pagaminamas 1000 000-asis dviratis.  

1964 m. įmonė tampa dviračių ir variklių gamykla „Vairas“. Tais pačiais metais pradedami gaminti motorolerių varikliai.  

1976 m. pradedami gaminti nauji dviračių modeliai - „Venta“ ir „Dubysa“.  

1978 m. pristatomas pirmasis sulankstomas dviratis, pirmasis dviračių simuliatorius ir dviratis - katamaranas. 

 
1993 m. kovo 18 d. įsteigta bendra Lietuvos-Vokietijos įmonė UAB „Baltik vairas“. Įmonė tapo „PANTHER International GmbH“ įmonių grupės dalimi. 1993 m. gruodžio 1 d. įmonė iš valstybinės dviračių ir variklių gamyklos „Vairas“ perėmė su dviračių gamyba susijusius padalinius, o valstybinė įmonė, pervadinta į „Šiaulių vairas“, tęsė vidaus degimo variklių gamybą. 1999 m. pagamintas pirmas milijonas dviračių nuo UAB „Baltik vairas“ įsikūrimo. 

2004 m. įmonė pradeda gaminti elektrinius dviračius.  

2011 m. rugpjūtį nuo konvejerio nuriedėjo penkiamilijoninis UAB „Baltik vairas“ pagamintas dviratis. 2013 m. rugsėjį įmonės akcijas nupirko privatus investuotojas iš Danijos, o 2019 m. - įmo­nės ak­ci­nin­ku ta­po „KJK Ma­na­ge­ment" val­do­mas fon­das. 
## Veikla

Įmonė gamina dviračius miestui (City), kelionėms (Trekking), kalnų, vaikiškus dviračius, taip pat elektrinius (e-bike) dviračius bei specialios paskirties dviračius (tandemus, triračius ledams, pramonėje naudojamus dviračius ir pan.). Kiekvieną sezoną įmonėje pagaminama apie 500 skirtingų modelių, apie 50 prekių ženklų dviračių. Jų atitiktis Europos Sąjungos standartams ir kitiems saugumo reikalavimams tikrinama specialiose bandymų laboratorijose.

Pagrindinė Baltik vairas rinka – Vakarų Europos šalys, o ateities planuose – plėtra į Šiaurės šalių, Centrinės Europos ir Rytų Europos rinkas. Į gamybos įrengimų atnaujinimą kasmet investuojanti įmonė planuoja vėl pradėti gaminti detales, visų pirma – dviračių rėmus. UAB Baltik vairas yra viena iš EBMA (*European Bicycle Manufactoring Association*) steigėjų, Vokietijos ir Baltijos šalių prekybos rūmų narė, Šiaulių prekybos, pramonės ir amatų rūmų narė. Bendrovė remia profesionalią dviračių sporto komandą „Staki–Baltik vairas“.

## Šaltiniai
Iksmenai 2

**Iksmenai 2** () – 2003 m. JAV mokslinės fantastikos veiksmo filmas. Pagrindiniai filmo veikėjai – X-Menai, ypatingomis galiomis apdovanoti žmonės. Filmą režisavo Bryan Singer. Tai yra antrasis Iksmenų filmų serijos filmas. Visame pasaulyje filmas uždirbo 407 mln. JAV dolerių.

## Siužetas

Keli mėnesiai praėjo Iksmenams nugalėjus Magnetą ir jis yra uždarytas plastikiniame kalėjime. Vieną dieną mutantas Nightcrawler infiltruojasi į Baltuosius rūmus ir bando nužudyti prezidentą, tai sukelia anti-mutantų judėjimą. Tuo tarpu Loganas bando atrasti savo praeitį. Mokslininkas Viljamas Straikeris atranda Profesoriaus X slaptąją mokyklą ir atakuoja mokyklą, tačiau Loganas, Rogue, Iceman spėja pasprukti. Kas lieka – susitinka Bostone ir suformuoja aljansą su Magnetu tam, kad sustabdytų Straikerį ir išgelbėtų Profesorių X.

## Aktoriai
: *Aktorius – vaidmuo*
* Hugh Jackman – Loganas/Ernis
* Patrick Stewart – profesorius Čarlzas Ksavjeras
* Ian McKellen – Erikas Lenšeris/Magnetas
* Famke Janssen – Džin Grei
* James Marsden – Skotas Samersas/Ciklopas
* Halle Berry – Orora Manro/Audra
* Anna Paquin – Nenaudėlė (Rok)
* Rebecca Romijn – Mistika
Jovana Jankovič

**Jovana Jankovič** (; g. 1981 m. balandžio 25 d.) – Serbijos televizijos RTS vedėja. 2008 m. gegužės 20–24 d. kartu su Željko Joksimovičiumi vedė 2008 m. Euroviziją Belgrade. Per 2009 m. Eurovizijos finalą pristatė šalies taškus.

|-
Simcha Zissel Ziv

**Simča Ziselis Zivas** (1824 m. Kelmėje, Rusijos imperija – 1898 m. liepos 26 d. Kelmėje, Rusijos imperija) – rabinas, mokytojas, vienas iš Kelmės ješivos įkūrėjų bei vienas iš Musarų judėjimo lyderių.

## Biografija
Gimė 1824 m. Kelmėje, kaip  Simcha Mordechai Ziskind Broida. Tėvas Reb Yisroel Broida, motinos Chajos protėvis buvo garsus XIX a. pradžios Lvovo rabinas Tzvi Ashkenazi. Motinos pavardė buvo Ziv ir Simča Ziselis motinos pavardę perėmė 1880 m. kai persikraustė dirbti į Gruobinią. S. Zivas vedė Chaya Leah, po vedybų išvažiavo mokytis į Kauną pas Musarų judėjimo pradininką rabiną Yisroel Salanter. Rabinas Salanteris išsiuntė Zivą stiprinti Musarų judėjimo Žagarėje, vėliau Kretingoje. Po kiek laiko Salanterio pavedimu kartu su įtakingu Lietuvos žydu Kalman Zev Wissotzky išvyko į Maskvą, kur gyveno dvejus metus ir padėjo Wissotzkio šeimai nenutolti nuo religijos. Iš Maskvos išvyko į Sankt Peterburgą, kur praleido vienerius metus ir jam buvo pasiūlyta tapti vienos iš kongregacijų rabinu, tačiau jis atsisakė šių pareigų ir pasiūlė jas Yitzchak Blazer.

Grįžęs į Lietuvą apie 1865 m. siekdamas stiprinti Musarų judėjimą Kelmėje įkūrė ješivą. Ješivoje mokė ne tik Talmudo ir Toros, bet ir matematikos, rusų kalbos ir geografijos. Tai buvo beprecedentis įvykis Lietuvos ješivose. 1872 m. nusipirko žemės sklypą, kuriame norėjo plėsti ješivos veiklą, tačiau įtari vietos valdžia to daryti neleido ir 1876 m. uždarė ješivą. S. Zivas ieškojo vietos kitur ir rado pastatą Gruobinios miestelyje, kur 1880 m. atidarė naują ješivą. Dėl prastos sveikatos jau 1881 m. buvo priverstas grįžti į Kelmę, o 1886 m. dėl sudėtingo administravimo teko uždaryti ir Gruobinios ješivą. Dalis jo studentų 1892 m. išvyko gyventi į Palestiną. S. Zivas mirė 1898 m. liepos 26 d. Kelmėje. 

## Literatūra
* Simcha Zissel Ziv (1957–1964). Chochma Umusar חכמה ומוסר (in Hebrew). New York. OCLC 19193139.
* Simcha Zissel Ziv; Aryeh Leib Ziv (1984). Kisvai Hassaba Mikelm כתבי הסבא ותלמידיו מקלם (in Hebrew). Bnei Brak: Sifsay Chachamim שפתי חכמים. OCLC 27934895.
Farnezės jautis

**Farnezės jautis** (kitaip **Farnezės bulius**) – antikinė statula, esanti Neapolio nacionaliniame archeologijos muziejuje. Laikoma didžiausia antikine skulptūra, iškalta iš vieno marmuro luisto, ir išlikusia iki šių dienų. Vaizduoja Dirkės mirtį.

## Apie skulptūrą

Skulptūra „Farnezės jautis“ buvo rasta XVI a. viduryje Romoje, buvusių Karakalos pirčių komplekso kasinėjimų metu. Skulptūros kilmė neaiški. Pagal vieną versiją, tai yra helenistinio laikotarpio graikiškas originalas, pagal kitą – romėniška kopija pagal graikišką originalą, sukurta I a. pr. m. e. pb. ar I–II a. Skulptūra laikoma didžiausia išlikusia iš antikinių laikų, kuri yra iškalta iš vieno marmuro luisto. Skulptūra atitinka antikiniais laikais paplitusį scenos vaizdavimą. Gali būti, kad jos prototipu buvo garsi Rodo skulptorių Apolonijaus ir Taurisko skulptūra (II a. pr. m. e.), kurie dirbo Romoje. Šį užsakymą mini Plinijus Vyresnysis. Antiopės ir piemens statulos yra iškaltos atskirai. Statulą įsigijo popiežius Paulius III ir ji buvo Farnezės rūmuose. 1788 m. naujojo savininko, Neapolio karaliaus Ferdinando IV, perkelta į Neapolį ir iki 1826 m. eksponuota Villa Comunale. Šiuo metu yra vienas garsiausių Neapolio archeologijos muziejaus eksponatų.

Statula vaizduoja brutalią mitologinę sceną, kurioje Tėbų miesto įkūrėjai broliai Amfionas ir Zetas pririšą Dirkę prie įsiutusio jaučio tam, kad atkeršyti už Dirkės skriaudas jų motinai Antiopei. Sceną iš priekio stebi šunelis ir piemuo. Už skulptūros esanti moteris, spėjama, yra Antiopė su tirsu rankoje. Skulptoriai Biondi (XVI a.) ir Cali (1848 m.) restauravo skulptūrą pridėdami šunį, Dirkės viršutinę dalį, rankų ir kojų dalis.

## Skulptūros vaizdai

Vaizdas:Farnesian bull 2.jpg| Bendras vaizdas
Vaizdas:Toro Farnesio detalle 01.JPG| Dirkė
Vaizdas:Toro Farnese Nápoles 06.JPG| Piemuo
Vaizdas:Toro Farnese Nápoles 05.JPG| Antiopė


## Taip pat skaitykite

* Farnezės Herkulis
* Laokoono grupė
* Farnezės Atlantas

## Išnašos
Aryeh Leib Frumkin

**Ariehas Leiba Frumkinas** (1845 m. Kelmėje, Rusijos imperija – 1916 m. Petah Tikvoje, Palestina) – rabinas, mokytojas, prekybininkas, rašytojas, Petah Tikvos miestelio ir pirmosios ješivos įkūrėjas.

## Biografija
Gimė 1845 m. Kelmėje. 1883 m. emigravo į Palestiną, kur įkūrė Petah Tikvos gyvenvietę, nusausino laukus, pasodino pirmuosius medžius, jo vardu pavadinta viena iš pagrindinių miestelio gatvių. 1893 m. po arabų išpuolio prieš Petah Tikvos gyvenvietę išsikraustė į Londoną, kur atidarė vyno parduotuvę *L. Frumkin & Company*. Po kiek laiko vėl grįžo į Petah Tikvą, kur ir mirė 1916 m. A. Frumkino provaikaitis Jonathan Sacks 1991-2013 m. buvo vyriausiasis Jungtinės karalystės rabinas.

## Nuorodos

* Rabbi Aryeh Leib Frumkin
* Frumkino vyno parduotuvės istorija

## Šaltiniai
Fiat Chrysler Automobiles

**Fiat Chrysler Automobiles NV** – 2014 m. įkurta tarptautinė holdingo kompanija, į kurios sudėtį įeina Italijos „Fiat“ ir JAV „Chrysler Group“ grupės. Kompanija įkurta po to, kai „Fiat“ įsigijo pilną kontrolinį „Chrysler Group“ akcijų paketą. „Fiat Chrysler Automobiles“ registruota Olandijoje, o būstinė įkurta D. Britanijoje. Tokiu būdu suformuota 7-a didžiausia automobilių gamybos grupė pasaulyje. „Fiat“ ir „Chrysler“ būstinės nepasikeitė − atitinkamai Milanas ir Detroitas. Per 2013 m. „Fiat“ ir „Chrysler“ pardavė 4,4 mln autotransporto priemonių.

2016 m. sausio 3 d. nuo šio holdingo buvo atskirta Ferrari kompanija.

2017 m. sausio 13 d. Jungtinių Valstijų teisingumo departamentas apkaltino kompaniją naudojant įrangą, kuri automobiliuose leido fabrikuoti emisijų parodymus.

2017 m. gegužės 23 d. JAV teisingumo departamentas padavė civilinį ieškinį prieš kompaniją, kaltinant ją naudojus emisijų rodiklių klastojimo įrangą daugiau nei 100 000 automobilių tarp 2014 ir 2016 m.

## Penkmečio planas (2014–2018)
2014 m. gegužės 6 d. Fiat Chrysler Automobiles paskelbė penkmečio planą. Pagal jį kompanija sieks, kad pardavimai padidėtų iki 7 milijonų vienetų, apyvarta siektų 132 milijardus eurų, pelnas iki 5 milijardų eurų, o pramonės skolos 2015 m. pasiektų 11 milijardus eurų bei sumažėtų iki 0,5-1 milijardo 2018 m. pabaigoje.

Didžiausias pasaulinis augimas siejamas su Jeep produkcija dėl jos žinomumo visame pasaulyje ir augančios SUV rinkos besivystančiose šalyse. Chrysler bus pagrindinė JAV rinkos žaidėja ir konkuruos su Ford, Chevrolet, Toyota ir Volkswagen, o Dodge bus skirta galingų automobilių rinkai. Alfa Romeo taps kompanijos aukštos klasės marke ir konkuruos su Mercedes-Benz, BMW bei Audi. Maserati dėmesys bus skirtas ypač prabangių automobilių klasei ir konkuravimui su Bentley ir Rolls-Royce. FIAT, kuris bus pagrindinis kompanijos ženklas už JAV ribų, kartu su Ram Trucks išliks nepakitę, tuo tarpu SRT bus sujungtas su Dodge.

Kiek kitokia situacija bus su Lancia, kuri pasitrauks iš visų rinkų už Italijos ribų. Galimai Lancia turės tris naujus modelius ant Fiat Tipo platformos 2018 m. ir vienas naujas mažas automobilis kartu su Ford platforma.

## Prekės ženklai
Kompanijai priklausančių prekės ženklų automobiliai:

* Fiat
* Alfa Romeo
* Maserati
* Lancia
* Chrysler
* Jeep
* Dodge
* Ram
* SRT
* Abarth
* Mopar

## Nuorodos
* Oficiali svetainė

## Išnašos
Sofía Vergara

**Sofija Margarita Vergara Vergara** (g. 1972 m. liepos 10 d. Barankilijoje, Kolumbijoje) – kolumbiečių kilmės Holivudo aktorė, modelis ir laidų vedėja. Daugiausia uždirbanti televizijos aktorė (ir tarp vyrų ir moterų) pasaulyje.

Geriausia žinoma iš amerikiečių situacijų komedijos „Modern Family“, kurioje atlieka vieną iš pagrindinių vaidmenų.

2012, 2013, 2014, 2015, 2016, 2017 bei 2018 m. Vergara buvo daugiausiai uždirbanti televizijos aktorė pasaulyje.

Kaip praneša „Forbes“, 2014 m. ji uždirbo daugiau kaip 37 000 000 JAV dolerių, o nuo 2015 m. birželio iki 2016 m. birželio (šis periodas laikomas kaip 2016 metai) ji uždirbo net 46 000 000 dolerių (40 800 000 eurų), ši suma, kurią verslo naujienų žurnalas „Forbes“ skaičiuoja dar prieš įvairius mokesčius, yra didžiausia, kokią kada nors uždirbo televizijos aktorius, nesvarbu, vyras ar moteris, per vienerius metus.

Kaip pranešama, ji už vieną „Modern Family“ seriją gauna po 325 000 JAV dolerių. Bet dar daugiau ji uždirba būdama „Pepsi“ reklaminiu veidu.

Nuo 2020 m. S. Vergara tapo 15 „Amerikos talentų” sezono (America's got talent) teisėja.

## Biografija
Vergara gimė Barankilijoje, šiaurės Kolumbijoje, namų šeimininkės ir ūkininko šeimoje. Susituokė su vaikystės draugu Joe Gonzalez būdama 18-os metų. Pora sūnaus Manolo susilaukė 1992 m. Santuoka netruko ilgai, pora išsiskyrė po dvejų metų, 1993 m. Vergara studijavo odontologiją viename iš Kolumbijos universitetų, tačiau vėliau, sulaukusi įvairių darbo pasiūlymų dirbti modeliu JAV, kartu su savo šeima persikėlė gyventi į Majamį.

Dar prieš išvažiuojant į JAV, Vergara filmavosi įvairiose televizijos reklamose ir dirbo modeliu vietinėse agentūrose. Išgarsėjo po to, kai gavo pasiūlymų dirbti laidų vedėja įvairiose ispanų kalba transliuojamose televizijose.

2009 m. gavo pagrindinį vaidmenį ABC televizijos situacijų komedijoje „Modern Family“. Seriale atlieka Glorijos Pritchett vaidmenį, vaidina Džėjaus Pritchett (vaid. Ed O'Neill) žmoną. Vaidmuo padėjo jai išgarsėti visame pasaulyje, aktorės vaidyba buvo teigiamai įvertinta kritikų. Vergara yra laimėjusi ir buvo nominuota įvairiems prestižiniams televizijos apdovanojimams, tarp kurių nominacijos „Auksiniam gaublio“, „Emmy“ ir Ekrano aktorių gildijos apdovanojimuose.

Po sėkmės televizijoje aktorei buvo pasiūlyta vaidmenys įvairiuose didelio biudžeto filmuose, įskaitant „The Smurfs“ (2011), „New Year’s Eve“ (2011), „Happy Feet Two“ (2011) „The Three Stooges“ (2012), „Escape From Planet Earth“ (2013) ir „Machete Kills“ (2013).

## Filmografija

### Kinas

### Televizija

## Šaltiniai

## Nuorodos
* Oficialus aktorės tinklalapis 
* Aktorė „IMDb“ tinklalapyje
* Aktorės „twitter“ paskyra
Lucía Pérez

**Liusija Peres Viskaino** (*Lucía Pérez Vizcaíno*; g. 1985 m. liepos 5 d.) – ispanų dainininkė, dalyvavusi 2011 m. Eurovizijos dainų konkurse Vokietijoje su daina „Que me quiten lo bailao“.

## Karjera

2002 m. septyniolikmetė Liusija Peres laimėjo regioninės Galisijos televizijos (TVG) mėgėjų dainininkų talentų šou „Canteira de Cantareiros“. Po metų išleido debiutinį albumą *Amores y amores*, kuris dėl didelio pardavimo skaičiaus tapo auksiniu.

2005 m. laimėjo „Galician Soloist Pop Album“ apdovanojimą. Vėliau tais pačiais metais atstovavo Ispanijai Vinja del Maro Tarptautiniame dainų festivalyje Čilėje ir su daina „Qué haría contigo“ užėmė antrą vietą. Tais pačiais metais daina „Amarás Miña Terra“ buvo nominuota „Best Song in Galician“ kategorijoje Ispanijos muzikos apdovanojimuose.

2008 m. Ispanijoje ir Čilėje išleistas trečiasis albumas *Volar por los tejados*. 2009 m. antrą kartą dalyvavo Vinja del Maro festivalyje.

2010 m. ji išleido ketvirtąjį albumą *Dígocho en galego* su dainomis galisų kalba.

2011 m. dainininkė su daina „Que me quiten lo bailao“ laimėjo „Destino Eurovisión“ atranką, kuri suteikė galimybę Liusijai atstovauti Ispanijai 2011 m. Eurovizijoje. Finale su 50 taškų užėmė 23 vietą.

## Diskografija

### Albumai
* 2003 – Amores y amores
* 2006 – El tiempo dirá
* 2009 – Volar por los tejados
* 2010 – Dígocho en galego
* 2011 – Cruzo los dedos

### Singlai
* 2011 – Que me quiten lo bailao

## Nuorodos

* Oficiali svetainė 

|-
Taivano sąsiauris

**Taivano sąsiauris** (), arba **Formozos sąsiauris** – 180 km pločio sąsiauris tarp Kinijos ir Taivano salos. Jis priklauso Pietų Kinijos jūrai ir jungia ją su Rytų Kinijos jūra šiaurės rytuose. Siauriausioje vietoje sąsiauris yra 130 km pločio.

2002 m. Kinijos politikų pasiūlyta nutiesti tunelį po Taivano sąsiauriu sujungiant Fudžou ir Taipėjų. Trumpiausias siūlytas maršrutas siektų apie 126 km. Kaip alternatyvus maršrutas, pasiūlytas sprendimas sujungti tarpines salas tiltais. Be milžiniškų išlaidų ir didžiulio masto logistinių iššūkių, tokiam projektui reikėtų Taivano vyriausybės pritarimo, bet tokia jungtis Taivane sutikta kaip propaganda ir atmesta dėl poveikio šalies suverenitetui ir saugumui.

## Išnašos
Bobslėjus 2014 m. žiemos olimpinėse žaidynėse

**[[Bobslėjus|Bobslėjaus]]** varžybos **[[2014 m. žiemos olimpinės žaidynės|2014 m. žiemos olimpinėse žaidynėse]]** vyks Sanki ledo trasoje.

## Rungtys

|-bgcolor="#CCCCCC"
! Vyrai !! Moterys 
|-style="background:#efefef; color:black"
| Dvejetai || Dvejetai
|-style="background:#efefef; color:black"
| Ketvertai || 
|}

## Medalininkai

## Dalyvaujančios šalys

## Išnašos

## Nuorodos
* Oficiali svetainė
Morris Ginsberg

**Morisas Ginsbergas** (1889 m. gegužės 14 d. Kelmėje, Rusijos imperija – 1970 m. rugpjūčio 31 d. Londone, Jungtinė Karalystė) – Lietuvos žydų kilmės Jungtinės Karalystės sociologas, dėstytojas, profesorius, Britanijos sociologų asociacijos įkūrėjas.

## Biografija
Gimė 1889 m. gegužės 14 d. Kelmėje. Būdamas trylikos metų buvo išsiųstas mokytis į Telšių ješivą, o vėliau Vilijampolės ješivą, kur mokėsi Talmudo. M. Ginsbergo tėvas buvo emigravęs į Liverpulį ir įkūręs nedidelę tabako gamyklėlę. Būdamas 15 metų jis kartu su motina ir seserimis atvyko gyventi pas savo tėvą. Būdamas paauglys padėjo savo tėvui darbe, tačiau laisvu nuo darbo metu domėjosi pasaulietine literatūra. 

1907 m. sausį išlaikė stojamuosius egzaminus į Londono universitetą, tačiau dėl didelio krūvio sustabdė mokslus. Įsidarbino drabužių gamykloje, vėliau inžinerijos parduotuvėje, o po kiek laiko gavo mokytojo darbą mažame Margeito miestelio koledže, kur dirbo iki 1910 m. Tais pačiais metais išsilaikė stojamuosius egzaminus į University College London ir įstojo į sociologijos studijas, kurias 1912 m. baigė. Per dvejus mokslo metus buvo geriausias studentas, laimėjo įvairių prizų, o jo dėstytojas Leonard Trelawny Hobhouse iš Londono ekonomikos ir politikos mokslų mokyklos pasiūlė jam tapti jo asistentu rengiant leidinį.

Dirbdamas Londono ekonomikos ir politikos mokslų mokykloje daug dėmesio skyrė sociologijai, filosofijai ir politikos mokslams. Tris kartus iš eilės laimėjo John Stuart Mill premiją. Papildomai mokėsi prancūzų, vokiečių kalbų, chemijos, biologijos ir fizikos. 1914 m. baigė magistro studijas, parašė disertaciją apie Nicolas Malebranche filosofiją. Tais pačiais metais buvo pakviestas dėstyti filosofijos ir sociologijos istorijos į University College London, o Londono ekonomikos ir politikos mokslų mokykloje dėstė politinės filosofijos istoriją. 

1921 m. išleido knygą The Psychology of Society, kuri buvo daugybę kartų perleista ir išversta į populiariausias pasaulio kalbas. 1934 m. išleido knygą *Sociology*, kurią dienraštis The Guardian apibūdino kaip geriausią įžangą į sociologijos mokslus. XX a. trečiajame dešimtmetyje buvo leidinio The Sociological Review redaktorius. 1942-1943 m. Aristotelio draugijos prezidentas. 1950 m. dalyvavo rengiant UNESCO memoriandumą Rasių klausimu. 1951 m. įkūrė Britanijos sociologų asociaciją ir buvo jos pirmasis prezidentas. Mirė 1970 m. rugpjūčio 31 d. Londone.

## Darbai
* *[[The material culture and social institutions of the simpler peoples]]* (kartu su L. T. Hobhouse, Wheeler), (1915)
* *[[The Psychology of Society]]*, (1920)
* *[[L. T. Hobhouse]]* (kartu su J. A. Hobson), (1931)
* *[[Studies in Sociology]]*, (1932)
* *[[Sociology]]*, (1934)
* *[[Reason and unreason in society]]*, (1947)
* *Dialogues on Metaphysics and on Religion* vertimas, (1923)

## Nuorodos
* Biografija ir leidiniai
Afrikos Sąjungos vėliava

**Afrikos Sąjungos vėliava** žaliame fone vaizduoja Afrikos žemyną, jį supa balti spinduliai ir 53 auksinės žvaigždės, kurios simbolizuoja kiekvieną sąjungos narę, išskyrus Pietų Sudaną, nes jis nepriklausoma valstybe tapo ir į organizaciją įstojo 2011 m., o vėliava buvo sukurta 2010 m.

Žalia spalva simbolizuoja Afrikos viltis ir siekius tapti vieninga. Balti spinduliai simbolizuoja taikų tarptautinį bendradarbiavimą.

## Vėliavos istorija

Nuo Afrikos Sąjungos susikūrimo ir iki 2010 m. Afrikos Sąjunga naudojo kitokią vėliavą. Joje dominavo 4 spalvos, o viduryje buvo pavaizduotas dabartinis Afrikos Sąjungos herbas.

2010 m. sausio 31 d. Afrikiečių vienybės organizacija patvirtino naująją AS vėliavą.
Šuoliai su slidėmis 2014 m. žiemos olimpinėse žaidynėse

**[[Šuoliai su slidėmis|Šuolių su slidėmis]]** rungtys 2014 m. žiemos olimpinėse žaidynėse vyks RusSki Gorki centre olimpiniame parke. Pirmą kartą varžybose dalyvaus ir moterys.

## Rungtys

|-bgcolor="#CCCCCC"
! Vyrai!! Moterys
|-style="background:#efefef; color:black"
| Vidutinis kalnas || Vidutinis kalnas
|-style="background:#efefef; color:black"
| Aukštas kalnas || 
|-style="background:#efefef; color:black"
| Aukštas kalnas, komandos || 
|}

## Medalininkai

## Dalyvaujančios šalys

## Nuorodos
* Oficiali svetainė
Ledo ritulys 2014 m. žiemos olimpinėse žaidynėse

**[[Ledo ritulys|Ledo ritulio]]** rungtys 2014 m. žiemos olimpinėse žaidynėse vyks Bolšoi ledo arenoje ir Šaiba arenoje.

## Medalininkai

## Dalyvaujančios šalys
### Vyrai

### Moterys
Sharlto Copley

**Šarlto Koplis** (; g. 1973 m. lapkričio 27 d.) – Pietų Afrikos Respublikos kino prodiuseris, aktorius ir režisierius. Jis prodiusavo bei buvo vienas iš trumpametražių filmų, rodytų Kanų kino festivalyje, režisierių. Bene žymiausią savo vaidmenį atliko Oskarui nominuotame mokslinės fantastikos filme „9-asis rajonas“.

## Biografija
Gimė Pretorijoje, mokėsi *St. Andrew’s Preparatory School* mokykloje Grejamstaune ir *Redhill School* mokykloje Johanesburge. Jo tėvas dr. Briusas Koplis, buvęs universiteto profesorius, yra holizmo ugdytojas ir multiinstrumentalistas. Motina, Linda Stoks-Kopli (*Linda Stocks-Copley*), Christian Science sektos gydytoja.

Prabėgus metams po mokyklos baigimo, Koplis susipažino su režisieriumi Neill Blomkamp ir dirbo su juo prie daugelio 3D animacijos projektų. Kiek vėliau Koplis atliko pagrindinį vaidmenį Peter Jackson ir Neill Blomkamp filme „9-asis rajonas“. Filmavimo metu Koplis improvizavo visuose savo dialoguose. 2010 m. kartu su Liam Neeson, Bradley Cooper ir Quinton Jackson vaidino filme „A komanda“. 2013 m. Koplis atliko fiktyvaus kosmonauto Džeimso Korigano, kuris, kartu su likusiais įgulos nariais, skrenda į Jupiterio mėnulį Europą, vaidmenį filme „Europa Report“. Tais pačiais metais, kartu su Matt Damon ir Jodie Foster, nusifilmavo dar viename mokslinės fantastikos filme „Eliziejus“.

## Filmografija
* 2006: *Alive in Joburg*
* 2009: *[[9-asis rajonas (filmas)|9-asis rajonas]]*
* 2010: *The A-Team*
* 2013: *[[Eliziejus (filmas)|Eliziejus]]*
* 2013: *Oldboy*
* 2013: *[[Europa Report]]*
* 2013: *Open Grave*
* 2014: *Maleficent*

## Išnašos

## Nuorodos
*
Pašupačio antspaudas

**Pašupačio antspaudas** – artefaktas (talkchlorito antspaudas), rastas Mohendžo Dare ir vaizduojantis figūrą, neretai siejamą su Šiva. Pavadintas pagal vieną iš Šivos epitetų – Pašupatį (*Paśupati* – „žvėrių viešpats“).

Atspaudas rastas 1928–1929 m. atliekant kasinėjimus Mohendžo Dare – viename iš svarbiausių Indo slėnio civilizacijos centrų. Antspaudas stačiakampis, jo matmenys 3,56 x 3,53 cm, storis – 0,76 cm. Jo centre pavaizduota sėdinti humanoidinė figūra, žvelgianti priešais, kojas sulenkusi per kelius ir sulietusi padus. Rankos, papuoštos apyrankėmis, nuleistos ant kelių. Ant krūtinės, panašu, kad kaba trys eilės antkaklių, o liemuo sujuostas juosta su kutu. Figūra turi aukštyn sukeltą šukuoseną (arba galvos apdangalą), kurią supa du dideli ragai. Po figūra ir iš jos šonų pavaizduoti žvėrys – dramblys ir tigras dešinėje, raganosis ir buivolas kairėje, du elniai ar kalnų ožiai apačioje. Antspaudo viršuje yra 7 piktogramos (Harapos raštas).

Britų archeologas, tyrinėjęs Indo slėnio civilizaciją, Džonas Maršalas teigė, kad vaizduojama figūra yra vyriška dievybė, turinti tris veidus, kurie galėtų simbolizuoti dieviškąją trejybę (nors neatmetė, kad įsivaizduotinas ir ketvirtas veidas, žvelgiantis atgalios). Ties juosmeniu esančią vertikalę jis interpretavo ne kaip juostos kutą, o kaip falą. Maršalas šį atvaizdą laikė hinduistų dievo Šivos (kuris vėliau sutapatintas su vedinės religijos Rudra) prototipu, kadangi lygiai kaip antspaude vaizduojama dievybė, Šiva ikonografijoje labai dažnai sutinkamas sėdintis lotoso pozoje ir yra didysis jogas (*mahāyogi*), kartais vaizduojamas trimis veidais (*trimukhi*), vienas Šivos epitetų yra Pašupatis („žvėrių valdovas“), su Šiva siejamas falo kultas (šivalingam), o Šivos tridantį Maršalas laiko ragų atitikmeniu.

Maršalo „proto-Šivos“ teorija tapo populiaria indologų tarpe, tačiau jai pateikiama ir oponuojančių nuomonių. Teigiama, kad figūra iš tiesų nėra triveidė, kad galimai vaizduoja moterišką dievybę arba buivolų viešpatį.

Pastebėtina, kad panašių dievybių, į vaizduojamą Pašupačio antspaude, randama ir kitur senovės pasaulyje. Labai panašus motyvas aptiktas ant Gundestrupo indo (Lateno kultūra). Raguotos dievybės populiarios Mino civilizacijos religijoje, semitų religijose.

## Literatūra
* 
* 
* 
* 
* 
* 
* 
* 
* 
* 
* 
* 
* 
*
In-Grid

**Ingrid Alberini** (g. 1973 m. rugsėjo 11 d.), geriau žinoma sceniniu vardu **In-Grid** – italų šokėja, dainininkė, dainų autorė. Geriausiai žinoma dėl 2003 m. tarptautino hito „Tu es foutu“, taip pat žinomo kaip „You Promised Me“. Daina buvo dideliu hitu Europoje, Rusijoje, Australijoje, Lotynų Amerikoje ir Jungtinėse Amerikos Valstijose.

## Diskografija

### Albumai
* 2003 – Rendez-Vous, In-Tango
* 2004 – La vie en rose
* 2005 – Voila!
* 2009 – Passion
* 2011 – Lounge Musique

### Singlai
* 2002 – Tu Es Foutu
* 2003 – In-Tango
* 2003 – Shock
* 2004 – Ah l’amour l’amour
* 2004 – Milord
* 2005 – Mama Mia
* 2005 – Oui
* 2006 – Tu es là? (su Pochill)
* 2006 – I Was a Ye-Ye Girl (su Doing Time)
* 2007 – I Love (su Stachursky)
* 2009 – Le Dragueur
* 2009 – Les Fous
* 2010 – Vive le swing"
* 2014 – J'Adore Rouge (Marco Lo Russo & SCM) feat In-Grid
## Nuorodos

* Oficiali svetainė